Kanar Sani Bello (an haife shi a ranar 27 ga Nuwamban shekarata 1942) dattijon Najeriya ne kuma mai kula da harkokin soja wanda ya yi Gwamnan Jihar Kano daga shekara ta 1975 zuwa shekara ta 1978 Bayan ya yi ritaya, ya tara dimbin dukiya ta hanyar saka hannun jari a harkar mai, sadarwa da wutar lantarki; ya kuma cigaba ta hanyar kafa Sani Bello Foundation. An haifi Sani Bello a ranar 27 ga watan Nuwamban shekara ta 1942 a Kontagora, ɗa ɗaya tilo na Bello Mustapha da Hajiya Abu. Ya sami ilimin addinin Musulunci, sannan ya halarci makarantar firamare ta Central, Kotangora daga Shekara tar 1950 zuwa shekara ta 1957. Daga shekara ta 1957 zuwa shekara ta 1962 Bello ya halarci Kwalejin Gwamnati ta Bida, tare da abokan karatun sa Ibrahim Babangida, Abdulsalami Abubakar, Mamman Vatsa, Mohammed Magoro, Garba Duba, Gado Nasko da Mohammed Sani Sami . Sani Bello ya shiga aikin sojan Najeriya a watan Disambar 1962.